A Renaissance bezárt, fertőtlenítik. Mindenki jól van.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Egy később koronavírus-fertőzöttnek bizonyult ember járt a visegrádi Renaissance Étteremben - írják az étterem Facebook-oldalán. A vendéglátóhelyet bezárták és fertőtlenítik.

Azt írják, a szakemberek szerint csekély az esélye, hogy továbbadhatta volna a fertőzést. A munkatársak önkéntes karanténba vonultak, és mind tünetmentesek.

A Renaissance újranyitásának időpontja még bizonytalan. A bejegyzésben megemlítik, hogy a járvány az egész vendéglátóiparra súlyos következményekkel jár.